Concurs tehnician prelucrarea și analiza datelor, cod COR 352210
Tematică:
1. Noțiuni generale de seismologie
Noțiuni generale privind producerea cutremurelor. Cauzele și clasificarea cutremurelor. Elemente caracteristice ale unui cutremur: hipocentru, epicentru, adâncime focală și timp la origine. Noțiuni privind seismicitatea și principalele zone seismice din România.
2. Unde seismice și propagarea acestora
Tipuri de unde seismice. Unde de volum P și S și unde de suprafață. Caracteristicile și propagarea undelor seismice. Identificarea principalelor faze pe înregistrările seismice. Relația dintre timpii de sosire ai fazelor seismice și distanța față de sursă.
3. Parametrii cutremurelor
Parametrii principali ai unui eveniment seismic: timpul la origine, coordonatele epicentrului, adâncimea focarului și magnitudinea. Noțiuni privind scările de magnitudine. Diferența dintre magnitudine și intensitate seismică. Noțiuni generale privind energia seismică.
4. Înregistrarea și analiza semnalelor seismice
Principiile generale ale înregistrării mișcării solului. Forme de undă seismice și componentele înregistrării. Identificarea semnalelor seismice și diferențierea acestora de zgomot. Raportul semnal/zgomot. Noțiuni privind filtrarea semnalelor și influența acesteia asupra analizei formelor de undă.
5. Identificarea și marcarea fazelor seismice
Identificarea fazelor seismice pe formele de undă. Marcarea timpilor de sosire ai fazelor P și S. Alegerea componentelor adecvate pentru analiză. Aprecierea calității și incertitudinii timpilor de sosire. Verificarea coerenței fazelor înregistrate la mai multe stații.
6. Localizarea evenimentelor seismice
Principiile localizării unui eveniment seismic utilizând timpii de sosire ai fazelor. Determinarea timpului la origine, epicentrului și adâncimii focale. Influența distribuției stațiilor, numărului de faze, modelului de viteze și preciziei timpilor de sosire asupra localizării. Reziduurile timpilor de sosire și evaluarea calității soluției.
7. Analiza și validarea evenimentelor seismice
Verificarea manuală a evenimentelor detectate și localizate automat. Asocierea fazelor cu evenimentele seismice. Identificarea și corectarea asocierilor necorespunzătoare. Analiza reziduurilor și validarea soluției finale. Elemente generale privind diferențierea cutremurelor tectonice, exploziilor și semnalelor de origine non-seismică.
8. Sistemul Antelope – noțiuni generale
Arhitectura și principalele componente ale sistemului Antelope. Achiziția, procesarea, arhivarea și analiza datelor seismice. Organizarea datelor și noțiuni privind bazele de date utilizate de Antelope.
9. Analiza formelor de undă utilizând dbpick
Principalele funcționalități ale programului dbpick. Selectarea stațiilor și canalelor. Afișarea și navigarea în formele de undă. Scalarea și filtrarea semnalelor. Identificarea și marcarea fazelor seismice. Modificarea și verificarea pick-urilor.
10. Localizarea evenimentelor utilizând dbloc2
Principalele funcționalități ale programului dbloc2. Selectarea și analiza unui eveniment. Asocierea fazelor seismice. Interacțiunea dintre dbloc2 și dbpick. Calcularea și actualizarea soluției de localizare. Analiza reziduurilor și evaluarea calității localizării.

